
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 218 

21 Οκτωβρίου 1999 


ΚΑΝΟΝΙΣΜΟΣ ΥΠΆΡΙΘ. 124/1999 

Εσωτερικός Κανονισμός του Κλάδου Ραδιοφωνίας της 
Επικοινωνιακής και Μορφωτικής Υπηρεσίας της Εκ¬ 
κλησίας της Ελλάδος (Ε.Μ.Υ.Ε.Ε.). 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπ’ όψιν: 

1. Τας διατάξεις των άρθρων 4 και 5 του υπ’ αριθμ. 
114/1998 Κανονισμού «Περί συστάσεως και οργανώσεως 
Επικοινωνιακής και Μορφωτικής Υπηρεσίας της Εκκλη¬ 
σίας της Ελλάδος». 

2. Το υπ’ αριθμ. 59/2.3.1999 Έγγραφον του Διευθυντού 
Ραδιοφωνίας της Εκκλησίας της Ελλάδος. 

3. Την από 2.3.1999 Γνωμάτευσιν του Γραφείου Δικηγό¬ 
ρων της Εκκλησίας της Ελλάδος. 

4. Την από 11.3.1999 Απόφασιν Αυτής, ψηφίζει: 

Τον υπ’ αριθμ. 124/1994 Κανονισμόν υπό τον τίτλον: 
«ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΚΛΑΔΟΥ ΡΑΔΙΟΦΩ¬ 
ΝΙΑΣ ΤΗΣ ΕΠΙΚΟΙΝΩΝΙΑΚΗΣ ΚΑΙ ΜΟΡΦΩΤΙΚΗΣ ΥΠΗ¬ 
ΡΕΣΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ» (Ε.Μ.Υ.Ε.Ε.), έ- 
χοντα ως εξής: 

ΚΑΝΟΝΙΣΜΟΣ ΥΠ’ΑΡΙΘΜ. 124/1999 

«ΕΣΩΤΕΡΙΚΟΣ ΚΑΝΟΝΙΣΜΟΣ ΤΟΥ ΚΛΑΔΟΥ ΡΑΔΙΟΦΩ¬ 
ΝΙΑΣ ΤΗΣ ΕΠΙΚΟΙΝΩΝΙΑΚΗΣ ΚΑΙ ΜΟΡΦΩΤΙΚΗΣ ΥΠΗ¬ 
ΡΕΣΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ» (Ε.Μ.Υ.Ε.Ε.). 

Άρθρον1 

Ο Κλάδος της Ραδιοφωνίας προβλέπεται υπό του άρ¬ 
θρου 4 του υπ’ αριθμ. 114/1998 Κανονισμού της Ιεράς Συ¬ 
νόδου «Περί συστάσεως και οργανώσεως Επικοινωνια- 
κής και Μορφωτικής Υπηρεσίας της Εκκλησίας της Ελλά¬ 
δος», υπάγεται εις τας διατάξεις αυτού, και διέπεται υπό 
των διατάξεωντου παρόντος Εσωτερικού Κανονισμού. 

Άρθρον 2 
Σκοποί 

1. Σκοπός της Ραδιοφωνίας της Εκκλησίας της Ελλάδος 
είναι η οργάνωσις, διεύθυνσις και λειτουργία του ήδη 
υφισταμένου Ραδιοφωνικού Σταθμού της Ελληνικής Ορ¬ 
θοδόξου Εκκλησίας, πανελληνίου εμβελείας, με πρό¬ 
γραμμα μεταδιδόμενον και εις την αλλοδαπήν, δια την ε- 
νημέρωσιν, κατήχησιν και αναφοράν εις το ορθόδοξον 
φρόνημα, την εκκλησιαστικήν παράδοσιν και λατρείαν και 


εν τέλει την διάδοσιν των αρχών του Ευαγγελίου και της 
Ορθοδοξίας ανά τον κόσμον. Επίσης η παραγωγή, μα- 
γνητοφώνησις και διάθεσις ειδικών εκπομπών ή μηνυμά¬ 
των (εροΐδ), δια ιδιωτικήν ή εμπορικήν χρήσιν. 

2. Σκοπός του Εκκλησιαστικού Ραδιοφώνου είναι η αντι¬ 
κειμενική και υπεύθυνος ενημέρωσις του Λαού του θεού 
με γνώμονα την αντίληψιν της πνευματικότητος και της 
ψύχραιμου θεάσεως των δρωμένων, των παρατηρουμέ- 
νων πνευματικών, κοινωνικών, πολιτιστικών και ιδεολογι¬ 
κών ρευμάτων και πάσης άλλης σημαντικής ανθρώπινης 
δραστηριότητος. 

Άρθρον 3 

Περί του Διευθυντού Ραδιοφωνίας 

1. Ο Κλάδος Ραδιοφωνίας της Ε.Μ.Υ.Ε.Ε. διευθύνεται 
υπό του Διευθυντού Ραδιοφωνίας, διοριζομένου υπό της 
Επιτροπής Διοικήσεως (Ε.Δ)της Ε.Μ.Υ.Ε.Ε., κατόπινπρο- 
τάσεως του Προέδρου αυτής. 

2. Ο Διευθυντής Ραδιοφωνίας δέον να έχη προϋπηρε¬ 
σίαν εις την Διοίκησιν Επιχειρήσεων ή την Ενημέρωσιν και 
την παραγωγήν προγραμμάτων λόγου. 

3. Παρίσταται, άνευ ψήφου (εάν δεν είναι μέλος) εις την 
Ε. Διοικήσεως, καλούμενος δε υπό του Προέδρου παρέ¬ 
χει εξηγήσεις δι’ οιονδήποτε ζήτημα εμπίπτει εις τας αρ¬ 
μοδιότητας αυτού. 

4. Διορίζει τους υπευθύνους τομέων της Ραδιοφωνίας 
και το εις αυτούς απασχολούμενον μόνιμον ή με κάθε εί¬ 
δος συνεργασίας προσωπικόν, μεταθέτει αναλόγως, 
προς τας ανάγκας του Ραδιοφώνου, εντός των υπηρε¬ 
σιών αυτού, το υπηρετούν προσωπικόν, ορίζει τας αμοι- 
βάς των μη μονίμων υπαλλήλων και πάσαν έκτακτον δα¬ 
πάνην υπέρ του προσωπικού της Ραδιοφωνίας, διαχειρί¬ 
ζεται τα υπό του Προϋπολογισμού προβλεπόμενα 
κονδύλια, και συνυπογράφει τας δαπάνας της Ραδιοφω¬ 
νίας, κατά τας διατάξεις του Κανονισμού 114/1998 και πά¬ 
ντοτε εν τοις ορίοις οι οποίοι έχουν προσδιορισθή δι’ α- 
ποφάσεωςτης Ε.Δ. της Ε.Μ.Υ.Ε.Ε. 

5. Συμμετέχει εις την κατάρτισιν του Προϋπολογισμού 
της Ραδιοφωνίας, συμφώνως με τα προβλεπόμενα εις τον 
Κανονισμόν 114/1998 της Ιεράς Συνόδου. 

6. Ασκεί την εποπτείαν και την ευθύνην της ομαλής και 
αποδοτικής λειτουργίας της Ραδιοφωνίας και πάσης άλ¬ 
λης υπηρεσίας εξηρτημένης εξ αυτής, υφισταμένης ή συ- 
σταθησομένης, και φροντίζει δια τον εκσυγχρονισμόν 
(ψηφιοποίησινκ.λπ.) και την ανά τον κόσμον δορυφορικήν 

μετάδοσιν του σήματος της Ραδιοφωνίας, ως και την δι- 
κτύωσιν αυτής, με το Ιπΐθίτιβί. 

Άρθρον 4 

Τομείς του Κλάδου Ραδιοφωνίας 

Εις τον Κλάδον Ραδιοφωνίας της Ε.Μ.Υ.Ε.Ε. λειτουρ¬ 
γούν οι ακόλουθοι τομείς ή υπηρεσίαι: 

1. Υπηρεσία Διοικήσεως. 

α. Αυτή ρυθμίζει τα του διορισμού, της απολύσεως, με- 
ταθέσεως, αξιολογήσεως, παγίας και εκτάκτου αμοιβής, 
του πάσης φύσεως προσωπικού της Ραδιοφωνίας εξ 
εφαρμογής καταχρηστικών ή αντιβαινουσών εις το 
ισχύον νομικόν πλαίσιον αποφάσεων, καθώς και την ευ¬ 
θύνην της κατοχυρώσεως και προστασίας της περιου¬ 
σίας του Ραδιοφώνου. 

β. Ο Προϊστάμενος της Υπηρεσίας Διοικήσεως, καλεί¬ 
ται Υπεύθυνος Διοικητικού και αναφέρεται εις τον Διευ¬ 
θυντήν Ραδιοφωνίας. Ο Υπεύθυνος Διοικητικού, εκπρο¬ 
σωπεί τον Διευθυντήν Ραδιοφωνίας, με ρητήν εξουσιο- 
δότησίν του, ενώπιον των Διακαστηρίων και πάσης 
άλλης αρχής δια ζητήματα έχοντα σχέσιν με τα καθήνο- 
ντά του. 

γ. Εις την Υπηρεσίαν Διοικήσεως υπάγονται και οι Τε¬ 
χνικοί, οι υπαγόμενοι εις την Τεχνικήν Υπηρεσίαν του 
Ρ/Σταθμού. 

δ. Η Τεχνική Υπηρεσία περιλαμβάνει τεχνικούς ειδικευ¬ 
όμενους εις τα ηλεκτρονικά (πομπούς, κεραίες, ζεύξεις 
κ.λ.π.) και εις την ηχοληψίαν δια Ραδιόφωνον. 

Η επάρκειά των αποδεικνύεται από ειδικάς σπουδάς και 
προϋπηρεσίαν εις την Ραδιοφωνίαν. Οι σήμερον υπηρε- 
τούντες εις το Ρ/Σ της Εκκλησίας δεν χρειάζονται ετέραν 
πιστοποίησιν επάρκειας πλήν της ευδοκίμου προϋπηρε¬ 
σίας των εις τον Ρ/Σ, ως αυτή βεβαιούνται υπό της Διευ- 
θύνσεως του Σταθμού. 

ε. Ο επικεφαλής της Τεχνικής Υπηρεσίας, δέον να συ¬ 
γκεντρώσει τα υπό του νόμου προβλεπόμενα προσόντα 
και δι εντολής του Υπευθύνου Διοικητικού, υποβάλει εις 
τον Διευθυντήν κατ’ έτος τουλάχιστον, με έναρξιν την 1 ην 
Απριλίου 1999 ή οσάκις εκείνος το ζητήσει τεχνικήν έκθε- 
σιν, διά την κατάστασιν των παντός είδους μηχανημάτων 
της Ραδιοφωνίας και τας απαιτούμενας αλλαγάς, βελτιώ¬ 
σεις ή επεκτάσεις. 

στ. Εις την Υπηρεσίαν Διοικήσεως υπάγεται και η Γραμ¬ 
ματεία, η οποία εκτελεί την γραμματειακήν εργασίαν. Την 
ευθύνην λειτουργίας της Γραμματείας έχει ο Υπεύθυνος 
Διοικητικού. 

2. Τομέας Προγράμματος. 

α. Ο Τομέας αυτός σχεδιάζει και εισηγείται εις τον Διευ¬ 
θυντήν Ραδιοφωνίας και δι' αυτού εις την Ε.Δ. παν πρό¬ 
γραμμα του Ρ/Σ, παρακολουθεί την λειτουργίαν του Προ¬ 
γράμματος, της Ροής, των Ηχοληπτών, της μελέτης α¬ 
κροαματικοτήτων, της πωλήσεως υλικού προγραμμάτων 
προς τρίτους και του εσωτερικού ΡγογγίοΙϊοπ της Ραδιο¬ 
φωνίας. 

β. Ο Προϊστάμενος του Τομέως τούτου καλείται Υπεύ¬ 
θυνος Προγράμματος και πλεόντων ανωτέρω, εισηγείται 
αρμοδίως την πρόσληψιν προσωπικού δια το Πρόγραμ¬ 
μα, πλήν του ενημερωτικού, και υποβάλλει κατ’ έτος και ο¬ 
σάκις ήθελε ζητηθή υπό του Διευθυντού Ραδιοφωνίας α- 
ξιολογήσιν του πάσης φύσεως προσωπικού Προγράμμα¬ 
τος, πλήν του ενημερωτικού. 

3. Τομέας Ενημερώσεως. 

Εις τον Τομέα τούτον προϊσταται ο Υπεύθυνος Ενημε¬ 


ρώσεως, ο οποίος έχει δημοσιογραφικήν ιδιότητα, σχε¬ 
διάζει και εισηγήται εις τον Διευθυντήν και δι’ αυτού είς 
την Ε.Δ. της Ε.Μ.Υ.Ε.Ε. την ενημερωτικήν πολιτικήν του 
Σταθμού, συντάσσει τα δελτία ειδήσεων, έχει την ευθύνην 
της παραγωγής μονίμων και εκτάκτων ενημερωτικών εκ¬ 
πομπών, συνεργαζόμενος μετά του Υπευθύνου Προ¬ 
γράμματος, ως και της κινήσεως των εξωτερικών συνερ¬ 
γείων ηχοληψίας και στηρίξεως του ρεπορτάζ, και προ¬ 
τείνει είς τον Διευθυντήν Ραδιοφωνίας συνεργάτας δια 
την εκτέλεσιν των ανωτέρω εργασιών. 

4. Τομέας Πωλήσεων (ΜατΚοίίηρ). 

α. Εις τον Τομέα τούτον προϊσταται ο Υπεύθυνος Πω¬ 
λήσεων, όστις έχει προϋπηρεσίαν είς την ευρετέραν δια¬ 
φημιστικήν αγοράν. 

β. Ο Τομέας Πωλήσεων χαράσσει και εισηγείται αρμο¬ 
δίως την εμπορικήν πολιτικήν, καταρτίζει και υποβάλλει, 
είς τας αρμόδιας κρατικός ή λοιπάς υπηρεσίας, τιμοκα¬ 
τάλογον παντός είδους διαφημήσεων και χορηγιών 
(δροδοτίπρ), έχει σχέσιν με τα Μβάία δίτομε, τους διαφη- 
μιστάς και μεμονομένας επιχειρήσεις πρός προβολήν των 
ή δια τυχόν πωλήσεις μέσω της Ραδιοφωνίας της Εκκλη¬ 
σίας της Ελλάδος, προβάλλει, με συμψηφισμόν, την Ρα¬ 
διοφωνίαν είς τα άλλα Μέσα, έντυπα, ή ηλεκτρονικά, πα¬ 
ρακολουθεί την ακροαματικότητα, ως προς το εμπορικόν 
της ενδιαφέρον, οργανώνει και λειτουργεί τομείς πωλή¬ 
σεων μέσω ΙηΙβΓηβί και πωλήσεων εις αγοράς του εξωτε¬ 
ρικού. 

5. Τομέας Δημοσίων Σχέσεων. 

α. Εις τον Τομέα τούτον προϊσταται ο Υπεύθυνος Σχέ¬ 
σεων, ο οποίος δέον να έχη προϋπηρεσίαν εις τον τομέα 
επικοινωνίας. 

β. Ο Υπεύθυνος Δημοσίων Σχέσεων φροντίζει δια την 
δημοσιοποίησιν του έργου της Ραδιοφωνίας της Εκκλη¬ 
σίας δια παντός προσφόρου μέσου, εισηγείται πολιτικήν 
προβολής εις τον Διευθυντήν, δημιουργεί και λειτουργεί, 
ομαλώς, δίκτυον σχέσεων και αλληλοπροβολής με άλλα 
Μέσα, έντυπα και ηλεκτρονικά, διοργανώνει εκδηλώσεις 
δια την ανάδειξιν εκπομπών ή του συνόλου του προγράμ¬ 
ματος και φροντίζει δια την απάμβλυνσιν και ακύρωσιντυ- 
χόν δυσμενών εντυπώσεων εις βάρος της Ραδιοφωνίας 
δια της παροχής πληροφοριών και εξηγήσεων εις τα ε¬ 
μπλεκόμενα μέρη. 

6. Οικονομική Υπηρεσία - Λογιστήριον. 

Εις τον Τομέα τούτον προϊσταται ο Υπεύθυνος Οικονο¬ 
μικών, ο οποίος έχει τα κατωτέρω καθήκοντα: 

Σχεδιάζει το οικονομικόν πλάνον λειτουργίας της Ρα¬ 
διοφωνίας και τας χρηματοοικονομικάς μελέτας δια τυ¬ 
χόν αλλαγάς ή επεκτάσεις ή συστάσεις νέων εξηρτηυέ- 
νων υπηρεσιών. 

β. Εκτελεί πληρωμάς και εισπράξεις, 
γ. Εκπροσωπεί την Ραδιοφωνίαν ενώπιον πάσης 
φορολογικής ή άλλης αρχής, βοηθεί εις την σύνταξιν του 
Προϋπολογισμού, Ισολογισμού και Απολογισμού της Ρα¬ 
διοφωνίας και υποβάλλει κατά μήνα εις τον Διευθυντήν 
εκθεσιν δια την παρακολούθησιν εφαρμογής του εγκε¬ 
κριμένου Προϋπολογισμού, το οαεϊι ίΐονν, κέρδη ή ζημίας 
και τας υποχρεώσεις της Ραδιοφωνίας. 

δ. Παρακολουθεί την εξέλιξιν καταθέσεων, επενδύσε¬ 
ων, ασφαλιστηρίων συμβάσεων και δανεισμού και ειση- 
γείται μεταβολάς δια την κερδοφόρον εξέλιξιν αυτών. 

ε. Διατηρεί και ενημερώνει βιβλία και στοιχεία της Ρα¬ 
διοφωνίας κατά το ισχύον νομικόν πλαίσιον και υποβάλλει 
τα δέοντα εις τας φορολογικός και άλλας αρχάς. 

Άρθρον 5 

Ειδικός Σύμβουλος 

α. Πλησίον του Διευθυντού Ραδιοφωνίας δύναται να υ¬ 
πηρέτη Ειδικός Σύμβουλος, ο διορισμός του οποίου απο- 
φασίζεται υπό του Προέδρου της Ε.ΜΎ.Ε.Ε., κατόπιν ει- 
σηγήσεως του Διευθυντού Ραδιοφωνίας, οσάκις κρίνη 
τούτο απαραίτητον. 

β. Ο Ειδικός Σύμβουλος δέον να έχη επαρκή προϋπη¬ 
ρεσίαν εις το ΐΊηαηαρθΓηβηί αναλογών προς την Ραδιοφω¬ 
νίαν Επιχειρήσεων ή Μέσων και εις τους τομείς Προ¬ 
γράμματος και Ενημερώσεως. 

γ. Συμβουλεύει τον Πρόεδρον και την Ε.Δ. της 
Ε.ΜΎ.Ε.Ε. ως και τον Διευθυντήν Ραδιοφωνίας δια την 
ορθολογικοτέραν και αποδοτικοτέραν διοίκησιν, λειτουρ¬ 
γίαν και επέκτασιν της Ραδιοφωνίας και των επί μέρους 
τομέων αυτής. 

Άρθρον 6 

Η νομιμότης της λειτουργίας της Ραδιοφωνίας διέπεται 
υπό των διατάξεων του Κανονισμού 114/1998 της Ιεράς 
Συνόδου, των εις εφαρμογήν αυτού αποφάσεων της Επι¬ 
τροπής Διοικήσεωςτης Ε.ΜΎ.Ε.Ε. και των διατάξεων του 
παρόντος Κανονισμού. 


Άρθρον 7 
Τελικαί Διατάξεις 

α. Ο Κανονισμός ούτος τροποποιείται υπό της Διαρ¬ 
κούς Ιεράς Συνόδου, κατόπιν αποφάσεωςτης Επιτροπής 
Διοικήσεωςτης Ε.ΜΎ.Ε.Ε. 

β. Η ισχύς αυτού άρχεται από της δημοσιεύσεώς του 
εις το Περιοδικόν «ΕΚΚΛΗΣΙΑ» και την Εφημερίδα της Κυ- 
βερνήσεως. 

Άρθρον 8 
Κάλυψις δαπάνης 

Εκ των διατάξεων του παρόντος Κανονισμού αυτού 
προκαλείται δαπάνη εις βάρος του προϋπολογισμού του 
Νομικού Προσώπου της Εκκλησίας της Ελλάδος το ύψος 
της οποίας δεν δύναται να προσδιορισθή. 

Αθήνα, 11 Μαρτίου 1999 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Αρχιμ. ΔΑΝΙΗΛ ΠΟΥΡΤΣΟΥΚΛΗΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννν«.βί.9Γ 

6-ΓΤ13Μ: ην3δ @ βΙ· 9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 -Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ * Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ Π ό β σελίδες και άνω προσαύξηση 100 δρχ. ανά βσέλιδο ή μέρος αυτού 


| 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 » 

15.000 » 750 » 

70.000 » 3.500 » 

30.000 » 1.500 » 

15.000 » 750 » 

5.000 » 250 » 

10.000 » 500 » 

3.000 » 150 » 

10.000 >» 500 » 

250.000 » 12.500 >> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 »» 12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Iυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επι ταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από 08 00 έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 













